เรื่องร้องเรียน (สอบถาม,ป้าย,ร้องเรียน) วันที่ 2023-10-16 03:39:56 — แขวงบางไผ่ เขตบางแค กรุงเทพมหานคร
คลินิครุ่งอรุณ โรงพยาบาลราชพิพัฒน์
1.การให้บริการของเจ้าหน้าที่
   - เจ้าหน้าที่ผู้หญิง ที่หน้าเคาเตอร์ คุณศxxx ให้บริการตามอารมณ์มากๆ อยู่ๆ ก็พูดดี ดีใจหาย อยู่ๆ จะร้าย ก็ร้าย คนไข้ถามอะไรก็หงุดหงิดไปหมด
เหมือนเจ้าหน้าที่ท่านนี้ไม่สามารถควบคุมอารมณ์ได้เลย คนไข้ที่เขามาถามคุณ คือเขาไม่เข้าใจเขาถึงได้ถาม หน้าที่ของคุณก็ต้องให้ข้อมูลจนกว่าเขาจะเข้าใจ หรือถ้าคนเข้าใจยากๆ แสดงว่ามันผิดขั้นตอนที่ยุ่งยากเกินไปไหม ต้องพิจารณา
   - คลีนิคนี้มันค่อนข้างเฉพาะทาง คนไข้เขาไม่ได้มีที่พึ่งพามากนัก อยากให้ทางคลีนิคให้บริการเขาดีดีหน่อย ทำให้คนไข้อยากเปิดใจ และพร้อมที่จะมาปรึกษา หรือรักษามากกว่าแผนกอื่น
   - ขอชื่นชมการทำงานพยาบาล และเภสัชกร ให้บริการดีมากๆ และเข้าใจคนไข้มาก ต่างจากคุณศxx ที่อยู่หน้าเคาเตอร์มาก
2.การทำนัด และการขอเลื่อนนัด
    - ทุกครั้งที่มีการโทรไปเพื่อขอเลื่อนนัด คุณศXX จะแจ้งว่าเอาใบนัดเก่า แล้วเข้ามาวันที่อยากมาได้เลย ทางคนไข้มีการขอร้องให้แก้ไขบัตรนัดในระบบให้หน่อย คุณศXX ก็บอกว่าแก้ไม่ได้ ไม่ต้องแก้ มาได้เลย
แต่ปัญหาที่มันตามมามันยุ่งยากมากคุณศXX เคยทราบหรือป่าว เริ่มตั้งแต่ไม่สามารถไปเจาะเลือดล่วงหน้าที่ศูนย์ Health Tech ได้ คนไข้ต้องไปทำเรื่องเปิดสิทธิ์ใหม่ทั้งหมด เสมือนผิดนัด
   - จากการสอบถามเจ้าหน้าที่ตั้งแต่กดบัตรคิว เจ้าหน้าที่เปิดสิทธิ์ เจ้าหน้าที่ห้องเจาะเลือด และเจ้าหน้าที่ส่วนกลางของ รพ. แจ้งว่าการเลื่อนนัด จนท.ที่คลินิคต้องทำการเลื่อนในระบบให้ทุกครั้ง แต่คุณศXX แจ้งว่าระบบทำไม่ได้
   - ต้องการขอควาามชัดเจนเรื่องของการเลื่อนนัดว่าต้องทำอย่างไร และทำไมคลีนิคนี้ถึงไม่ใช่นโยบายเช่นเดียวกันกับแผนกอื่นของ รพ.
3.ระบบการจัดบัตรคิว
   - ไปพบแพทย์ที่คลินิครุ่งอรุณ 1 ครั้งจะพบว่า เกิดความซ้ำซ้อนของบัตรคิวมากมาย เกินความจำเป็นไปหรือป่าว ได้แก่ 
1.บัตรคิวหลักของ รพ. ที่ได้รับตั้งแต่ไปถึง รพ. 2.บัตรคิวที่ห้องเจาะเลือด 
3.บัตรคิวที่หน้าคลินิค 
4.บัตรคิวจากการเรียกชื่อของคุณศxxx เพื่อรับเอกสารไปรับคำปรึกษา และเวลาพบแพทย์กลับไปใช้บัตรคิวของ รพ. อีก คนไข้หลายๆคน งงกับคิวมาก ว่าจะเรียกคิวไหนไม่รู้
ซึ่งจะเห็นได้ว่าบัตรคิวมันเยอะและซ้ำซ้อนมาก ระบบของทาง รพ. น่าจะช่วยแก้ปัญหาเรื่องตรงนี้ได้บ้าง
4.ป้ายบอกขั้นตอนการเข้ารับบริการ
   - ผู้รับบริการหลายๆ คน มักกจะโดนเสียงแข็งๆ ของคุณศXX ว่า"อ่านตามป้ายค่าาา" เวลาที่ถามว่ารับคิวแลั้วทำไง เอาเอกสารวางด้วยไหม เนื่องจากในขั้นตอนในป้ายได้บอกว่า 
     1.หยิบบัตรคิว อันนี้ไม่มีปัญหา >> แต่ขั้นตอนจริงต้องเสียบลวดบัตรคิวกับเอกสาร วางในตะกร้า (ขั้นตอนนี้หลายคนไม่ทราบ เพราะไม่ได้เขียน ก็จะโดนคุณศXX ทำเสียงไม่สบอารมณ์ใส่ให้เห็นบ่อยๆ)
     2.ชั่งน้ำหนักวัดความดัน ปัญหาคือเครื่องชั่งน้ำหนักอยู่ทาง เครือ่งวัดความดันอยู่ทาง และต้องวัดเอง คนไข้บางคนยังไม่รู้เลย
     3. รอเรียกซักประวัติให้คำปรึกษาสุขภาพ ขั้นตอนนี้คนไข้งง ว่านั่งรอเรียกจากอะไร เรียกที่ไหน เรียกจากบัตรคิวอันไหน เพราะเยอะไปหมด และไม่มีอะไรชี้แจง
     4. พบแพทย์ ขั้นตอนนี้ปัญหามาอีก เพราะคนไข้ที่ซักประวัติเสร็จจะนั่งรอด้านใน แต่คิวไปเรียกอยู่ด้านนอกคลินิค และใช้คิวของ รพ. งงกับบัตรคิวอีกแล้ว 

การแจ้งเรื่องในครั้งที่เป็นมุมมองจากผู้ใช้บริการจริง และอยากให้คลินิคดีดีแบบนี้ มีการพัฒนา และปรับปรุงไปในทางที่ดีขึ้น
ขอชื่นชมการทำงานของเจ้าหน้าที่ ที่เกียวข้องทุกท่านที่ทำหน้าที่ของท่านได้ดีอยู่แล้ว
และขอให้ท่านที่ยังไม่ดีเพียงพอ ปรับปรุงตัวเถอะ เพื่อเป็นที่พึ่งพาของคนไข้ที่ต้องการรับบริการที่นี่